

VLADA REPUBLIKE HRVATSKE

Zagreb, 10. listopada 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo zaštite okoliša i zelene tranzicije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog Odluke o modelu nastavka financiranja projekata vodno-komunalnog sektora odobrenih u okviru Operativnog programa Konkurentnost i kohezija 2014.-2020. i davanju suglasnosti Ministarstvu zaštite okoliša i zelene tranzicije za preuzimanje obveza na teret sredstava državnog proračuna u razdoblju od 2025. do 2029. godine za sklapanje ugovora o sufinanciranju i ugovora o dodjeli bespovratnih sredstava  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

 PRIJEDLOG

Na temelju članka 8. i članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24), članka 48. stavka 2. Zakona o proračunu („Narodne novine“, br. 144/21) i u vezi sa člankom 23. Zakona o izvršavanju Državnog proračuna Republike Hrvatske za 2024. godinu („Narodne novine“, br. 149/23), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ 2024. donijela

**O D L U K U**

**o modelu nastavka financiranja projekata vodno-komunalnog sektora odobrenih u okviru Operativnog programa Konkurentnost i kohezija 2014. – 2020. i davanju suglasnosti Ministarstvu zaštite okoliša i zelene tranzicije za preuzimanje obveza na teret sredstava državnog proračuna u razdoblju od 2025. do 2029. godine za sklapanje ugovora o sufinanciranju i ugovora o dodjeli bespovratnih sredstava**

**I.**

U okviru Operativnog programa Konkurentnost i kohezija 2014. – 2020. (u daljnjem tekstu: OPKK 2014. - 2020.), Prioritetne osi 6 - Zaštita okoliša i održivost resursa, Investicijskog prioriteta 6ii - Ulaganje u vodni sektor kako bi se ispunili zahtjevi pravne stečevine Unije u području okoliša i zadovoljile potrebe koje su utvrdile države članice za ulaganjem koje nadilazi te zahtjeve, Specifičnog cilja 6ii1 - Unaprjeđenje javnog vodoopskrbnog sustava sa svrhom osiguranja kvalitete i sigurnosti usluga opskrbe pitkom vodom i 6ii2 - Razvoj sustava prikupljanja i obrade otpadnih voda s ciljem doprinosa poboljšanju stanja voda, vodno-komunalni projekti financirani su bespovratnim sredstvima Kohezijskog fonda.

Projekti koji nisu završeni u okviru razdoblja prihvatljivosti troškova za financiranje sredstvima Kohezijskog fonda OPKK 2014. – 2020. a kroz koje će se osigurati postizanje zadanih pokazatelja u okviru OPKK 2014. – 2020. nastavit će se financirati nacionalnim sredstvima dok će se dio projekata nastaviti provoditi kroz Program Konkurentnost i kohezija 2021. – 2027. (u daljnjem tekstu: PKK 2021. – 2027.).

**II.**

Vodno-komunalni projekti koji će se završiti nakon razdoblja prihvatljivosti troškova za financiranje sredstvima iz Kohezijskog fonda OPKK 2014. – 2020., kako bi se osiguralo postizanje zadanih pokazatelja u okviru OPKK 2014. – 2020., nastavit će se financirati prema slijedećem modelu: sredstvima Državnog proračuna financirat će se 70% preostalih prihvatljivih troškova; javni isporučitelji vodnih usluga (u daljnjem tekstu: JIVU) i/ili jedinice lokalne samouprave (u daljnjem tekstu: JLS) financirat će 10%, 12% ili 15% preostalih prihvatljivih troškova; a razlika do ukupno prihvatljivih troškova preostalih za financiranje financirat će se sredstvima Hrvatskih voda (sukladno tablici u prilogu).

**III.**

Vodno-komunalni projekti koji su odobreni u okviru OPKK 2014. – 2020., a koji će se nastaviti provoditi kroz PKK 2021. – 2027. nastavit će se financirati u PKK 2021. – 2027. sredstvima Kohezijskog fonda u iznosu 85% financijskog jaza. Preostali dio prihvatljivih troškova financirat će se na način da će JIVU i/ili JLS financirati 10%, 12% ili 15% prihvatljivih troškova dok će se preostali dio biti jednako financiran sredstvima Državnog proračuna i Hrvatskih voda (sukladno tablici u prilogu).

**IV.**

Zadužuje se Ministarstvo zaštite okoliša i zelene tranzicije da zajedno s Hrvatskim vodama i JIVU/JLS pripremi ugovore o sufinanciranju projekata kojima će se za svaki pojedini projekt definirati iznos preostalih prihvatljivih troškova i točni omjeri sufinanciranja, te da se za projekte koji se nastavljaju financirati sredstvima Kohezijskog fonda PKK 2021. – 2027. pripreme i Ugovori o dodjeli bespovratnih sredstava sukladno propisanim pravilima za program iz područja konkurentnosti i kohezije 2021. – 2027.

**V.**

Daje se suglasnost Ministarstvu zaštite okoliša i zelene tranzicije za preuzimanje obveza na teret sredstava državnog proračuna Republike Hrvatske u razdoblju od 2025. do 2029. godine u ukupnom iznosu od 819.098.958 eura za sklapanje ugovora iz točke IV. ove Odluke kako slijedi:

* Ugovori o sufinanciranju projekata u ukupnom iznosu od 147.052.671 eura po godinama i iznosima kako slijedi:



* Ugovori o dodjeli bespovratnih sredstava i ugovori o sufinanciranju u ukupnom iznosu od 672.046.286 eura po godinama i iznosima kako slijedi:



**VI.**

Sredstva državnog proračuna za financiranje prihvatljivih troškova projekata iz točke II. ove Odluke planirana su u Državnom proračunu Republike Hrvatske za 2024. godinu i projekcijama za 2025. i 2026. godinu, na Razdjelu 078, Glavi 07805 Ministarstvo zaštite okoliša i zelene tranzicije, aktivnosti K784038 OP Konkurentnost i kohezija 2014. – 2020. Prioritet 5 i 6.

Sredstva državnog proračuna Republike Hrvatske za financiranje prihvatljivih troškova projekata iz točke III. ove Odluke planirana su u Državnom proračunu Republike Hrvatske za 2024. godinu i projekcijama za 2025. i 2026. godinu, na Razdjelu 078, Glavi 07805 Ministarstvo zaštite okoliša i zelene tranzicije, aktivnosti K905056 Program Konkurentnost i Kohezija 2021. – 2027.

**VII.**

Plaćanja koja proizlaze iz obveza preuzetih u skladu s ovom Odlukom Ministarstvo zaštite okoliša i zelene tranzicije dužno je kao obvezu uključiti u financijski plan u godini u kojoj obveza dospijeva.

**VIII.**

Danom stupanja na snagu ove Odluke stavlja se izvan snage točka IV. Odluke o privremenom sufinanciranju projekata vodno-komunalnog sektora odobrenih u okviru Operativnog programa Konkurentnost i kohezija 2014. – 2020. i modelu financiranja novih projekata u okviru Programa Konkurentnost i kohezija 2021. – 2027. tijekom 2024. godine, Klasa: 022-03/24-04/160, Urbroj: 50301-05/31-24-5, od 10. travnja 2024. godine*.*

**IX.**

 Ova Odluka stupa na snagu danom donošenja.

KLASA:

URBROJ:

Zagreb, \_\_\_\_\_\_\_\_\_\_\_\_ 2024. godine

**PREDSJEDNIK**

 **mr. sc. Andrej Plenković**

Prilog: Tablični pregled projekata iz točaka II. i III. s procijenjenim vrijednostima i podjelom na izvore financiranja troškova preostalih nakon 2024.



**OBRAZLOŽENJE**

U programskom razdoblju 2014. - 2020. tijela u sustavu upravljanja i kontrole ESI fondova kroz postupak direktne dodjele za strateške projekte odobrila su 60 vodno-komunalnih projekata čija vrijednost značajno nadilazi raspoloživa sredstva s namjerom da se pokrenu projekti koje je potrebno provesti slijedom obaveza preuzetih Ugovorom o pristupanju Europskoj uniji te unaprijedi sustav javne vodoopskrbe i sustav javne odvodnje i pročišćavanja otpadnih voda u Republici Hrvatskoj.

Od ukupno 60 projekata do kraja 2023. godine završeni su radovi na 8 projekata. S obzirom na ukazanu mogućnost financiranja prioritetnih ulaganja vodnoga gospodarstva kroz Nacionalni program za oporavak i otpornost (u daljnjem tekstu: NPOO), 11 već odobrenih infrastrukturnih projekata javne vodoopskrbe, javne odvodnje i pročišćavanja otpadnih voda u okviru OPKK 2014. - 2020. cjelovito su prebačeni u NPOO, za jedan projekt Ugovor o dodjeli bespovratnih sredstava je raskinut.

Kako bi se osiguralo postizanje zadanih pokazatelja u okviru OPKK 2014. – 2020. 31 projekt predviđen je za završetak iz nacionalnih sredstava dok se 9 projekata predlaže za nastavak financiranja u okviru PKK 2021. - 2027. (od 9 projekata 8 je velikih infrastrukturnih projekata). Uzimajući u obzir navedeno nastavit će se financirati ukupno 40 projekata odobrenih u okviru OPKK 2014. – 2020.

Temeljem Odluke Vlade Republike Hrvatske o privremenom sufinanciranju projekata vodno-komunalnog sektora odobrenih u okviru Operativnog programa Konkurentnost i kohezija 2014. – 2020. i modelu financiranja novih projekata u okviru Programa Konkurentnost i kohezija 2021. – 2027. tijekom 2024. godine od 10. travnja 2024. godine (Klasa: 022-03/24-04/160, Urbroj: 50301-05/31-24-5) financira se provedba gore navedenih 40 projekata u 2024. godini.

Sredstva za financiranje tih 40 projekata u 2024. godini planirana su Državnim proračunom Republike Hrvatske za 2024. godinu i projekcijama za 2025. i 2026. godinu. Na razdjelu Ministarstva zaštite okoliša i zelene tranzicije na aktivnosti K784038, izvoru 11 planirano je u 2024. godini 165 milijuna EUR. Prema posljednjim analizama za potrebe pripreme izmjena i dopuna Državnog proračuna u 2024. godini očekuje se realizacija 155 milijuna EUR sa predmetne aktivnosti do kraja 2024. godine. Slijedom navedenog vidljivo je da su sredstva u 2024. godini osigurana.

Do 30. rujna 2024. završen je još jedan projekt te se očekuje da će do kraja 2024. godine završiti još 4 projekta financirana iz nacionalnih sredstava.

Nakon 2024. godine preostaje za završiti iz nacionalnih sredstava 26 projekata te 9 projekata čija se provedba nastavlja kroz PKK 2021. – 2027. odnosno ukupno 35 projekata.

Predloženim modelom financiranja projekti preostali za financiranje podijeljeni su u tri skupine ovisno o postotcima financiranja JIVU i/ili JLS u OPKK 2014. – 2020.:

* Udio JIVU i/ili JLS 10% - raspon sufinanciranja u OPKK 2014. – 2020. cca 3,87% do 6,6%.
* Udio JIVU i/ili JLS 12% - raspon sufinanciranja u OPKK 2014. – 2020. cca 6,8% do 8,4%.
* Udio JIVU i/ili JLS 15% - raspon sufinanciranja u OPKK 2014. – 2020. cca 8,6% do 10,2%.

Za 26 projekata koji se planiraju završiti iz nacionalnih sredstava kako bi se osiguralo postizanje zadanih pokazatelja u okviru OPKK 2014. – 2020. predlaže se slijedeći model financiranja:

* Sredstvima Državnog proračuna financirat će se 70% preostalih prihvatljivih troškova.
* JIVU i/ili JLS 10%, 12% ili 15% preostalih prihvatljivih troškova.
* Sredstvima Hrvatskih voda financirat će se razlika preostalih prihvatljivih troškova (15%, 18% ili 20%)

Prema procjenama za dovršetak projekata koji se planiraju završiti iz nacionalnih sredstava kako bi se osiguralo postizanje zadanih pokazatelja u okviru OPKK 2014. – 2020. potrebno je u razdoblju 2025. – 2027. osigurati oko 147 milijuna EUR sredstava u Državnom proračunu. Dok Hrvatske vode u istom razdoblju trebaju osigurati oko 40,6 milijuna EUR, a JIVU i/ili JLS oko 22,4 milijuna EUR.

Za 9 projekata koji su odobreni i financirani u OPKK 2014. – 2020., a predloženi su za nastavak financiranja u okviru PKK 2021. - 2027. predlaže se da se nastave financirati sredstvima Kohezijskog fonda u iznosu 85% financijskog jaza uzimajući u obzir posljednju ažuriranu projektnu prijavu odobrenu od strane IQR-a (Nezavisna kontrola kvalitete):

* Financiranje sredstvima Kohezijskog fonda iznosi 85% financijskog jaza što okvirno iznosi 70% prihvatljivih troškova (raspon sufinanciranja od 64,15% do 70,97%).
* Sufinanciranje JIVU i/ili JLS 10%, 12% ili 15%
* Državni proračun i Hrvatske vode financiraju preostali dio prihvatljivih troškova u jednakim omjerima.

Državnim proračunom Republike Hrvatske za 2024. godinu i projekcijama za 2025. i 2026. godinu na razdjelu Ministarstva zaštite okoliša i zelene tranzicije na aktivnosti K905056, izvoru 12 planirano je 7,9 milijuna EUR te na izvoru 562 34,9 milijuna EUR. Obzirom da će se predmetnom Odlukom omogućiti potpisivanje Ugovora o dodjeli bespovratnih sredstava za drugu fazu odobrenih projekata koji se planiraju nastaviti financirati kroz PKK 2021. – 2027. čime će se steći uvjeti za korištenje sredstava Kohezijskog fonda, troškovima nastalim u 2024. godini koji se odnose na drugu fazu utrošiti će se planirana sredstva.

Prema procjenama za 9 projekata koji su predloženi za nastavak financiranja u okviru PKK 2021. - 2027. potrebno je osigurati u razdoblju 2025. – 2029. oko 82,1 milijun EUR sredstava Državnog proračuna, oko 589,9 milijuna EUR sredstava Kohezijskog fonda, oko 82,1 milijun EUR sredstava Hrvatskih voda te oko 101,2 milijuna EUR sredstava JIVU i/ili JLS.

Državnim proračunom Republike Hrvatske za 2024. godinu i projekcijama za 2025. i 2026. godinu kako je navedeno u točki V. ove Odluke osigurana su sredstva u okviru zadanih limita slijedom čega će pri pripremi Državnog proračuna za naredno razdoblje 2025. – 2027. u obzir uzeti i stvarne potrebe za financiranje projekata.

Ovom Odlukom omogućit će se sufinanciranje provedbe vodno-komunalnih projekata sredstvima Državnog proračuna kako je opisano u točkama II i III Odluke. Predmetnim će se omogućiti postizanje zadanih pokazatelja u okviru OPKK 2014. – 2020. kao i potpisivanje Ugovora o dodjeli bespovratnih sredstava u PKK 2021. – 2027. čime će biti ispunjeni preduvjeti za povlačenje sredstava Kohezijskog fonda u PKK 2021. – 2027.

Ministarstvo zaštite okoliša i zelene tranzicije, Hrvatske vode i JIVU/JLS pripremiti će Ugovore o sufinanciranju projekata kojima će se za svaki pojedini projekt definirati iznos preostalih prihvatljivih troškova i točni omjeri sufinanciranja kao i Ugovore o dodjeli bespovratnih sredstava za projekte koji se nastavljaju financirati u okviru PKK 2021. - 2027.

Ovom Odlukom daje se i suglasnost Ministarstvu zaštite okoliša i zelene tranzicije za preuzimanje obveza na teret sredstava državnog proračuna Republike Hrvatske u razdoblju od 2025. do 2029. godine u ukupnom iznosu od 819.098.957 eura za sklapanje ugovora o sufinanciranju projekata i ugovora o dodjeli bespovratnih sredstva, a u skladu s člankom 48. Zakona o proračunu i člankom 23. Zakona o izvršavanju Državnog proračuna Republike Hrvatske za 2024. godinu.

Temeljem svega ovdje navedenog, danom stupanja na snagu ove Odluke stavlja se izvan snage točka IV. Odluke o privremenom sufinanciranju projekata vodno-komunalnog sektora odobrenih u okviru Operativnog programa Konkurentnost i kohezija 2014. – 2020. i modelu financiranja novih projekata u okviru Programa Konkurentnost i kohezija 2021. – 2027. tijekom 2024. godine, Klasa: 022-03/24-04/160, Urbroj: 50301-05/31-24-5, od 10. travnja 2024. godine*.*

Zbog navedenog predlaže se donošenje ove Odluke.